1962 में, एके दुगो बोईंग 720 विमान क डिलीवरी मिलल जेसे इ जेट विमान उड़ावे वाली चौथा मध्य पूर्व एयरलाइन बनल। 19 फरवरी 1963 के, साउदी अरब की किंग फैजल द्वारा कागजात प हस्ताक्षर कइले की बाद इ विमान कंपनी एगो स्वतंत्र कंपनी क अस्तित्व पवलस। एकरी बाद इ कंपनी शारजाह, तेहरान, खारर्तूम, मुंबई, ट्रिपोली, टुनिस, रबाट, जिनेवा, फ़्रंकफ़र्ट और लंदन खातिर सेवा शुरू कइलस।

पृथ्वी की द्वारा दूसरी ब्रह्माण्डीय पिण्ड, जइसे चंद्रमा, पर लगावल जाये वाला गुरुत्वाकर्षण एकरी द्रव्यमान की गणना का स्रोत ह। पृथ्वी की आयतन आ द्रव्यमान की अन्तर्सम्बन्ध से एकरी औसत घनत्व क गणना कइल जाले। ध्यान देवे वाला बाति बा कि खगोलशास्त्री पृथ्वी की परिक्रमण कक्षा की आकार आ अन्य पिण्डन पर एकरी प्रभाव से एकरी गुरुत्वाकर्षण क गणना कर सके लें।

सतुआन के बहुत तरह से बनावल जाला, सामान्य रूप से आज के दिन जौ के सत्तू गरीब असहाय के दान करे के प्रचलन बा। आज के दिन लोग स्नान पावन नदी गंगा में करे ला, पूजा आदि के बाद जौ के सत्तू, गुर, कच्चा आम के टिकोरा आदि गरीब असहाय के दान कइल जाला आ ईस्ट देवता, ब्रह्मबाबा आदि के चढ़ा के प्रसाद के रूप में ग्रहण कइल जाला ई काल बोधक पर्व संस्कृति के सचेतना, मानव जीवन के उल्लास आ सामाजिक प्रेम प्रदान करेला।

चंद्रगुप्त I, पहिला चंद्रगुप्त भा चंद्रगुप्त प्रथम प्राचीन भारत के गुप्त साम्राज्य के पहिला प्रमुख आ परसिद्ध राजा रहलें। उनके आसपास के राज्यन के साथ गुप्त बंस के संबंध घनिष्ठ बनावे बदे जानल जाला। इनकर बियाह लिच्छवि राजकुमारी से भइल जे साइत नेपाल के रहली आ संभवतः गुप्त लोग वैश्य वर्ण के रहल आ एह तरीका से क्षत्री कुल में बियाह से इनहन लोग के परतिष्ठा में बढ़ती भइल।

लैंगिक विषमरूपता (अंगरेजी: Sexual dimorphism) जीवधारिन के अइसन गुण हवे जवना में कौनों प्रजाति के नर सदस्य आ मादा सदस्य रंग-रूप आ आकार में अलग-अलग होखे। ई चिरई, किरौना आ पेड़-पौधा में भी पावल जाला। अइसन गुण वाला जीवधारी के प्रजाति के विषमरुपी (सेक्सुअली डायमॉर्फिक) कहल जाला।

संगत सिंह भारत की पंजाब राज्य की उड़मड़ सीट से कांग्रेस के विधायक बानीं। 2012 की चुनावन में इहाँ के अपनी निकटतम प्रतिद्वंद्वी के 5529 वोटन की अंतर से हरा के चुनल गइलीं।

भोजपुरी फिलिम के मुख्य दर्शक समूह पूरबी उत्तर प्रदेश, बिहार, झारखंड आ नेपाल के मधेस इलाका में बा लोग जेन्ने के ई भाषा हवे। एकरे अलावा आउर सभ नगर में रहे वाला भोजपुरी भाषी लोग बा। एही चलते भोजपुरी सिनेमा के दर्शक यूरोप आ अमेरिकी देस सभ में भी बा आ सूरीनाम नियरन देस सभ में भी जेन्ने भोजपुरी बोलल जाले।

पुच्छल तारा बर्फीला छोटहन सौरमंडली पिंड होला जे सुरुज के नगीचे से गुजरे ला तब गरम हो के गैस निकाले ला। एह आउटगैसिंग के प्रक्रिया में देखलाई पड़े वाला वायुमंडल के निर्माण होला जेकरा के कॉमा कहल जाला आ कभी कभी ई पोंछ भा कूँचा के आकार के चीज के निर्माण हो जाला जेकरा के पोंछ कहल जाला। अइसन घटना पुच्छल तारा के बिचला पिंड, जेकरा केंद्रक कहल जाला, के ऊपर सुरुज के रेडिएशन आ सौर हवा के परभाव के कारण होला। पुच्छल तारा के केंद्रक कुछ सौ किलोमीटर से ले के दसन हजार किलोमीटर तक ले के होखे लें आ ई बरफ, धूर आ छोटहन चट्टानी टुकड़ा सभ के ढेर होखे लें। ई केन्द्रक एक ठो ठोस पिंड के रूप में ना बलुक ढीला-ढाला ढेरी नियर होला। कॉमा के बिस्तार पृथ्वी के ब्यास के पंद्रह गुना तक ले हो सके ला आ इनहन के पोंछ के बिस्तार एक खगोलीय इकाई (एयू) तक ले हो सके ले। ई भरपूर चमक वाला होला आ पृथ्वी से देखे खाती कौनो यंत्र के जरूरत ना पड़े ले, धरती से देखले पर ई आकास में 30° के आर्क (60 चंद्रमा) के बिसतार वाला देखाई पड़ सके ला। प्राचीन काल से इनहन के कई संस्कृति के लोग देखले आ इनहन के बिबरन रिकार्ड कइले बा।